Projekts

LATVIJAS REPUBLIKAS MINISTRU KABINETS

2017. gada Noteikumi Nr.

Rīgā (prot. Nr.\_\_.§)

**Noteikumi par oficiālās statistikas veidlapas paraugu bāriņtiesas darbības jomā un veidlapas iesniegšanas un aizpildīšanas kārtību**

Izdoti saskaņā ar

Statistikas likuma 11.pantu

1. Noteikumi nosaka oficiālās statistikas veidlapas „Bāriņtiesas pārskats par darbu 20\_\_.gadā” (turpmāk - veidlapa) paraugu (pielikums), kā arī veidlapas iesniegšanas un aizpildīšanas kārtību.
2. Bāriņtiesa veidlapu par iepriekšējo kalendāra gadu aizpilda, pamatojoties uz pārskata gadā izskatītajām lietām un pieņemtajiem lēmumiem, un līdz kārtējā gada 1.februārim iesniedz to Valsts bērnu tiesību aizsardzības inspekcijā.
3. Ja Valsts bērnu tiesību aizsardzības inspekcija konstatē kļūdas bāriņtiesas sagatavotajā pārskatā, tā par to informē attiecīgo bāriņtiesu. Bāriņtiesa vienojas ar Valsts bērnu tiesību aizsardzības inspekciju par termiņu, kādā sniedzama informācija pārskata precizēšanai.
4. Valsts bērnu tiesību aizsardzības inspekcija apkopo pārskatus, kurus bāriņtiesas iesniegušas atbilstoši šo noteikumu pielikumam, un kopsavilkumu par minētajiem pārskatiem iesniedz Centrālajā statistikas pārvaldē līdz kārtēja gada 1.aprīlim.
5. Atzīt par spēku zaudējušiem Ministru kabineta 2011.gada 4.oktobra noteikumus Nr.763 "Noteikumi par bāriņtiesas ikgadējā pārskata veidlapas paraugu un pārskata iesniegšanas un aizpildīšanas kārtību" (Latvijas Vēstnesis, 2011, 162.nr.; 2013, 251.nr.).

Ministru prezidents M.Kučinskis

Labklājības ministrs J. Reirs

06.06.2017.

K.Venta-Kittele, 67021610

[kristine.venta-kittele@lm.gov.lv](mailto:kristine.venta-kittele@lm.gov.lv)

A.Blūma, 67359149

[aija.bluma@bti.gov.lv](mailto:aija.bluma@bti.gov.lv)